Euroopa Liidu Teataja L 102 , 12/04/2001 Lk 0034 - 0035



Komisjoni määrus (EÜ) nr 732/2001, 11. aprill 2001, millega muudetakse määrust (EÜ) nr 1498/1999, milles sätestatakse nõukogu määruse (EMÜ) nr 804/68 rakenduseeskirjad liikmesriikide ja komisjoni vahelise teabevahetuse kohta piima- ja piimatootesektoris EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, [1] viimati muudetud määrusega (EÜ) nr 1670/2000, [2] eriti selle artiklit 40, ning arvestades järgmist: (1) Komisjoni määrusega (EÜ) nr 1498/1999 [3] (viimati muudetud määrusega (EÜ) nr 1535/2000 [4]) nähakse muu hulgas ette andmete edastamine tootekoguste kohta, mille puhul on impordilitsentsid välja antud eri impordikordade alusel. (2) Tuleks sätestada kõnealuste andmete edastamine ka selliste litsentside kohta, mis on välja antud importimiseks komisjoni 9. novembri 1998. aasta määruse (EÜ) nr 2414/98 (millega kehtestatakse Aafrika, Kariibi mere ja Vaikse ookeani piirkonna riikidest (AKV riikidest) pärit piimatoodete impordi suhtes kohaldatava korra üksikasjalikud rakenduseeskirjad ja tunnistatakse kehtetuks määrus (EMÜ) nr 1150/90) [5] alusel ning importimiseks Lääne-Balkanist nõukogu 18. septembri 2000. aasta määruse (EÜ) nr 2007/2000 (millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis osalevate või sellega seotud maade ja territooriumite suhtes, muudetakse määrust (EÜ) nr 2820/98 ja tunnistatakse kehtetuks määrused (EÜ) nr 1763/1999 ja (EÜ) nr 6/2000, [6] viimati muudetud määrusega (EÜ) nr 2563/2000 [7]) alusel. (3) Seepärast tuleks määrust (EÜ) nr 1498/1999 vastavalt muuta. (4) Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 1498/1999 muudetakse järgmiselt: a) artikli 7 esimesse lõiku lisatakse punktid 6 ja 7: "6. hiljemalt iga kuu kümnendal kuupäeval eelmise kuu kohta komisjoni määruse (EÜ) nr 2414/98 [8] alusel välja antud impordilitsentsidega hõlmatud toodete kogused koondnomenklatuuri koodide ja päritoluriigi koodide (IDESi arvutikood 6) kaupa; 7. hiljemalt iga kuu kümnendal kuupäeval eelmise kuu kohta nõukogu määruse (EÜ) nr 2007/2000 [9] alusel välja antud impordilitsentsidega hõlmatud toodete kogused koondnomenklatuuri koodide ja päritoluriigi koodide (IDESi arvutikood 6) kaupa." b) lisatakse artikkel 7a: "Artikkel 7a Liikmesriigid saadavad komisjonile 31. maiks 2001 kuude kaupa 2001. aasta jaanuari, veebruari ja märtsi kohta artikli 7 esimese lõigu punktides 6 ja 7 nimetatud andmed." Artikkel 2 Käesolev määrus jõustub 1. mail 2001. Käesolev määrus on tervikuna siduv ja vahetult kohaldatav kõikides liikmesriikides. Brüssel, 11. aprill 2001 Komisjoni nimel komisjoni liige Franz Fischler [1] EÜT L 160, 26.6.1999, lk 48. [2] EÜT L 193, 29.7.2000, lk 10. [3] EÜT L 174, 9.7.1999, lk 3. [4] EÜT L 175, 14.7.2000, lk 79. [5] EÜT L 299, 10.11.1998, lk 7. [6] EÜT L 240, 23.9.2000, lk 1. [7] EÜT L 295, 23.11.2000, lk 1. [8] EÜT L 299, 10.11.1998, lk 7. [9] EÜT L 240, 23.9.2000, lk 1. --------------------------------------------------